Ⅳ
Ⅰ ཡུཥྨཱཀཾ མདྷྱེ སམརཱ རཎཤྩ ཀུཏ ཨུཏྤདྱནྟེ? ཡུཥྨདངྒཤིབིརཱཤྲིཏཱབྷྱཿ སུཁེཙྪཱབྷྱཿ ཀིཾ ནོཏྤདྱནྟེे?
Ⅱ ཡཱུཡཾ ཝཱཉྪཐ ཀིནྟུ ནཱཔྣུཐ, ཡཱུཡཾ ནརཧཏྱཱམ྄ ཨཱིརྵྱཱཉྩ ཀུརུཐ ཀིནྟུ ཀྲྀཏཱརྠཱ བྷཝིཏུཾ ན ཤཀྣུཐ, ཡཱུཡཾ ཡུདྷྱཐ རཎཾ ཀུརུཐ ཙ ཀིནྟྭཔྲཱཔྟཱསྟིཥྛཐ, ཡཏོ ཧེཏོཿ པྲཱརྠནཱཾ ན ཀུརུཐ།
Ⅲ ཡཱུཡཾ པྲཱརྠཡདྷྭེ ཀིནྟུ ན ལབྷདྷྭེ ཡཏོ ཧེཏོཿ སྭསུཁབྷོགེཥུ ཝྱཡཱརྠཾ ཀུ པྲཱརྠཡདྷྭེ།
Ⅳ ཧེ ཝྱབྷིཙཱརིཎོ ཝྱབྷིཙཱརིཎྱཤྩ, སཾསཱརསྱ ཡཏ྄ མཻཏྲྱཾ ཏད྄ ཨཱིཤྭརསྱ ཤཱཏྲཝམིཏི ཡཱུཡཾ ཀིཾ ན ཛཱནཱིཐ? ཨཏ ཨེཝ ཡཿ ཀཤྩིཏ྄ སཾསཱརསྱ མིཏྲཾ བྷཝིཏུམ྄ ཨབྷིལཥཏི ས ཨེཝེཤྭརསྱ ཤཏྲུ རྦྷཝཏི།
Ⅴ ཡཱུཡཾ ཀིཾ མནྱདྷྭེ? ཤཱསྟྲསྱ ཝཱཀྱཾ ཀིཾ ཕལཧཱིནཾ བྷཝེཏ྄? ཨསྨདནྟཪྻཱསཱི ཡ ཨཱཏྨཱ ས ཝཱ ཀིམ྄ ཨཱིརྵྱཱརྠཾ པྲེམ ཀརོཏི?
Ⅵ ཏནྣཧི ཀིནྟུ ས པྲཏུལཾ ཝརཾ ཝིཏརཏི ཏསྨཱད྄ ཨུཀྟམཱསྟེ ཡཐཱ, ཨཱཏྨཱབྷིམཱནལོཀཱནཱཾ ཝིཔཀྵོ བྷཝཏཱིཤྭརཿ། ཀིནྟུ ཏེནཻཝ ནམྲེབྷྱཿ པྲསཱདཱད྄ དཱིཡཏེ ཝརཿ༎
Ⅶ ཨཏཨེཝ ཡཱུཡམ྄ ཨཱིཤྭརསྱ ཝཤྱཱ བྷཝཏ ཤཡཏཱནཾ སཾརུནྡྷ ཏེན ས ཡུཥྨཏྟཿ པལཱཡིཥྱཏེ།
Ⅷ ཨཱིཤྭརསྱ སམཱིཔཝརྟྟིནོ བྷཝཏ ཏེན ས ཡུཥྨཱཀཾ སམཱིཔཝརྟྟཱི བྷཝིཥྱཏི། ཧེ པཱཔིནཿ, ཡཱུཡཾ སྭཀརཱན྄ པརིཥྐུརུདྷྭཾ། ཧེ དྭིམནོལོཀཱཿ, ཡཱུཡཾ སྭཱནྟཿཀརཎཱནི ཤུཙཱིནི ཀུརུདྷྭཾ།
Ⅸ ཡཱུཡམ྄ ཨུདྭིཛདྷྭཾ ཤོཙཏ ཝིལཔཏ ཙ, ཡུཥྨཱཀཾ ཧཱསཿ ཤོཀཱཡ, ཨཱནནྡཤྩ ཀཱཏརཏཱཡཻ པརིཝརྟྟེཏཱཾ།
Ⅹ པྲབྷོཿ སམཀྵཾ ནམྲཱ བྷཝཏ ཏསྨཱཏ྄ ས ཡུཥྨཱན྄ ཨུཙྩཱིཀརིཥྱཏི།
Ⅺ ཧེ བྷྲཱཏརཿ, ཡཱུཡཾ པརསྤརཾ མཱ དཱུཥཡཏ། ཡཿ ཀཤྩིད྄ བྷྲཱཏརཾ དཱུཥཡཏི བྷྲཱཏུ ཪྻིཙཱརཉྩ ཀརོཏི ས ཝྱཝསྠཱཾ དཱུཥཡཏི ཝྱཝསྠཱཡཱཤྩ ཝིཙཱརཾ ཀརོཏི། ཏྭཾ ཡདི ཝྱཝསྠཱཡཱ ཝིཙཱརཾ ཀརོཥི ཏརྷི ཝྱཝསྠཱཔཱལཡིཏཱ ན བྷཝསི ཀིནྟུ ཝིཙཱརཡིཏཱ བྷཝསི།
Ⅻ ཨདྭིཏཱིཡོ ཝྱཝསྠཱཔཀོ ཝིཙཱརཡིཏཱ ཙ ས ཨེཝཱསྟེ ཡོ རཀྵིཏུཾ ནཱཤཡིཏུཉྩ པཱརཡཏི། ཀིནྟུ ཀསྟྭཾ ཡཏ྄ པརསྱ ཝིཙཱརཾ ཀརོཥི?
ⅩⅢ ཨདྱ ཤྭོ ཝཱ ཝཡམ྄ ཨམུཀནགརཾ གཏྭཱ ཏཏྲ ཝརྵམེཀཾ ཡཱཔཡནྟོ ཝཱཎིཛྱཾ ཀརིཥྱཱམཿ ལཱབྷཾ པྲཱཔྶྱཱམཤྩེཏི ཀཐཱཾ བྷཱཥམཱཎཱ ཡཱུཡམ྄ ཨིདཱནཱིཾ ཤྲྀཎུཏ།
ⅩⅣ ཤྭཿ ཀིཾ གྷཊིཥྱཏེ ཏད྄ ཡཱུཡཾ ན ཛཱནཱིཐ ཡཏོ ཛཱིཝནཾ ཝོ བྷཝེཏ྄ ཀཱིདྲྀཀ྄ ཏཏྟུ བཱཥྤསྭརཱུཔཀཾ, ཀྵཎམཱཏྲཾ བྷཝེད྄ དྲྀཤྱཾ ལུཔྱཏེ ཙ ཏཏཿ པརཾ།
ⅩⅤ ཏདནུཀྟྭཱ ཡུཥྨཱཀམ྄ ཨིདཾ ཀཐནཱིཡཾ པྲབྷོརིཙྪཱཏོ ཝཡཾ ཡདི ཛཱིཝཱམསྟརྷྱེཏཏ྄ ཀརྨྨ ཏཏ྄ ཀརྨྨ ཝཱ ཀརིཥྱཱམ ཨིཏི།
ⅩⅥ ཀིནྟྭིདཱནཱིཾ ཡཱུཡཾ གཪྻྭཝཱཀྱཻཿ ཤླཱགྷནཾ ཀུརུདྷྭེ ཏཱདྲྀཤཾ སཪྻྭཾ ཤླཱགྷནཾ ཀུཏྶིཏམེཝ།
ⅩⅦ ཨཏོ ཡཿ ཀཤྩིཏ྄ སཏྐརྨྨ ཀརྟྟཾ ཝིདིཏྭཱ ཏནྣ ཀརོཏི ཏསྱ པཱཔཾ ཛཱཡཏེ།