Ⅵ
Ⅰ སཱཝདྷཱནཱ བྷཝཏ, མནུཛཱན྄ དརྴཡིཏུཾ ཏེཥཱཾ གོཙརེ དྷརྨྨཀརྨྨ མཱ ཀུརུཏ, ཏཐཱ ཀྲྀཏེ ཡུཥྨཱཀཾ སྭརྒསྠཔིཏུཿ སཀཱཤཱཏ྄ ཀིཉྩན ཕལཾ ན པྲཱཔྶྱཐ།
Ⅱ ཏྭཾ ཡདཱ དདཱསི ཏདཱ ཀཔཊིནོ ཛནཱ ཡཐཱ མནུཛེབྷྱཿ པྲཤཾསཱཾ པྲཱཔྟུཾ བྷཛནབྷཝནེ རཱཛམཱརྒེ ཙ ཏཱུརཱིཾ ཝཱདཡནྟི, ཏཐཱ མཱ ཀུརིु, ཨཧཾ ཏུབྷྱཾ ཡཐཱརྠཾ ཀཐཡཱམི, ཏེ སྭཀཱཡཾ ཕལམ྄ ཨལབྷནྟ།
Ⅲ ཀིནྟུ ཏྭཾ ཡདཱ དདཱསི, ཏདཱ ནིཛདཀྵིཎཀརོ ཡཏ྄ ཀརོཏི, ཏད྄ ཝཱམཀརཾ མཱ ཛྙཱཔཡ།
Ⅳ ཏེན ཏཝ དཱནཾ གུཔྟཾ བྷཝིཥྱཏི ཡསྟུ ཏཝ པིཏཱ གུཔྟདརྴཱི, ས པྲཀཱཤྱ ཏུབྷྱཾ ཕལཾ དཱསྱཏི།
Ⅴ ཨཔརཾ ཡདཱ པྲཱརྠཡསེ, ཏདཱ ཀཔཊིནཨིཝ མཱ ཀུརུ, ཡསྨཱཏ྄ ཏེ བྷཛནབྷཝནེ རཱཛམཱརྒསྱ ཀོཎེ ཏིཥྛནྟོ ལོཀཱན྄ དརྴཡནྟཿ པྲཱརྠཡིཏུཾ པྲཱིཡནྟེ; ཨཧཾ ཡུཥྨཱན྄ ཏཐྱཾ ཝདཱམི, ཏེ སྭཀཱིཡཕལཾ པྲཱཔྣུཝན྄།
Ⅵ ཏསྨཱཏ྄ པྲཱརྠནཱཀཱལེ ཨནྟརཱགཱརཾ པྲཝིཤྱ དྭཱརཾ རུདྭྭཱ གུཔྟཾ པཤྱཏསྟཝ པིཏུཿ སམཱིཔེ པྲཱརྠཡསྭ; ཏེན ཏཝ ཡཿ པིཏཱ གུཔྟདརྴཱི, ས པྲཀཱཤྱ ཏུབྷྱཾ ཕལཾ དཱསྱཏིl
Ⅶ ཨཔརཾ པྲཱརྠནཱཀཱལེ དེཝཔཱུཛཀཱཨིཝ མུདྷཱ པུནརུཀྟིཾ མཱ ཀུརུ, ཡསྨཱཏ྄ ཏེ བོདྷནྟེ, བཧུཝཱརཾ ཀཐཱཡཱཾ ཀཐིཏཱཡཱཾ ཏེཥཱཾ པྲཱརྠནཱ གྲཱཧིཥྱཏེ།
Ⅷ ཡཱུཡཾ ཏེཥཱམིཝ མཱ ཀུརུཏ, ཡསྨཱཏ྄ ཡུཥྨཱཀཾ ཡད྄ ཡཏ྄ པྲཡོཛནཾ ཡཱཙནཱཏཿ པྲཱགེཝ ཡུཥྨཱཀཾ པིཏཱ ཏཏ྄ ཛཱནཱཏི།
Ⅸ ཨཏཨེཝ ཡཱུཡམ ཨཱིདྲྀཀ྄ པྲཱརྠཡདྷྭཾ, ཧེ ཨསྨཱཀཾ སྭརྒསྠཔིཏཿ, ཏཝ ནཱམ པཱུཛྱཾ བྷཝཏུ།
Ⅹ ཏཝ རཱཛཏྭཾ བྷཝཏུ; ཏཝེཙྪཱ སྭརྒེ ཡཐཱ ཏཐཻཝ མེདིནྱཱམཔི སཕལཱ བྷཝཏུ།
Ⅺ ཨསྨཱཀཾ པྲཡོཛནཱིཡམ྄ ཨཱཧཱརམ྄ ཨདྱ དེཧི།
Ⅻ ཝཡཾ ཡཐཱ ནིཛཱཔརཱདྷིནཿ ཀྵམཱམཧེ, ཏཐཻཝཱསྨཱཀམ྄ ཨཔརཱདྷཱན྄ ཀྵམསྭ།
ⅩⅢ ཨསྨཱན྄ པརཱིཀྵཱཾ མཱནཡ, ཀིནྟུ པཱཔཱཏྨནོ རཀྵ; རཱཛཏྭཾ གཽརཝཾ པརཱཀྲམཿ ཨེཏེ སཪྻྭེ སཪྻྭདཱ ཏཝ; ཏཐཱསྟུ།
ⅩⅣ ཡདི ཡཱུཡམ྄ ཨནྱེཥཱམ྄ ཨཔརཱདྷཱན྄ ཀྵམདྷྭེ ཏརྷི ཡུཥྨཱཀཾ སྭརྒསྠཔིཏཱཔི ཡུཥྨཱན྄ ཀྵམིཥྱཏེ;
ⅩⅤ ཀིནྟུ ཡདི ཡཱུཡམ྄ ཨནྱེཥཱམ྄ ཨཔརཱདྷཱན྄ ན ཀྵམདྷྭེ, ཏརྷི ཡུཥྨཱཀཾ ཛནཀོཔི ཡུཥྨཱཀམ྄ ཨཔརཱདྷཱན྄ ན ཀྵམིཥྱཏེ།
ⅩⅥ ཨཔརམ྄ ཨུཔཝཱསཀཱལེ ཀཔཊིནོ ཛནཱ མཱནུཥཱན྄ ཨུཔཝཱསཾ ཛྙཱཔཡིཏུཾ སྭེཥཱཾ ཝདནཱནི མླཱནཱནི ཀུཪྻྭནྟི, ཡཱུཡཾ ཏཨིཝ ཝིཥཎཝདནཱ མཱ བྷཝཏ; ཨཧཾ ཡུཥྨཱན྄ ཏཐྱཾ ཝདཱམི ཏེ སྭཀཱིཡཕལམ྄ ཨལབྷནྟ།
ⅩⅦ ཡདཱ ཏྭམ྄ ཨུཔཝསསི, ཏདཱ ཡཐཱ ལོཀཻསྟྭཾ ཨུཔཝཱསཱིཝ ན དྲྀཤྱསེ, ཀིནྟུ ཏཝ ཡོ྅གོཙརཿ པིཏཱ ཏེནཻཝ དྲྀཤྱསེ, ཏཏྐྲྀཏེ ནིཛཤིརསི ཏཻལཾ མརྡྡཡ ཝདནཉྩ པྲཀྵཱལཡ;
ⅩⅧ ཏེན ཏཝ ཡཿ པིཏཱ གུཔྟདརྴཱི ས པྲཀཱཤྱ ཏུབྷྱཾ ཕལཾ དཱསྱཏི།
ⅩⅨ ཨཔརཾ ཡཏྲ སྠཱནེ ཀཱིཊཱཿ ཀལངྐཱཤྩ ཀྵཡཾ ནཡནྟི, ཙཽརཱཤྩ སནྡྷིཾ ཀརྟྟཡིཏྭཱ ཙོརཡིཏུཾ ཤཀྣུཝནྟི, ཏཱདྲྀཤྱཱཾ མེདིནྱཱཾ སྭཱརྠཾ དྷནཾ མཱ སཾཙིནུཏ།
ⅩⅩ ཀིནྟུ ཡཏྲ སྠཱནེ ཀཱིཊཱཿ ཀལངྐཱཤྩ ཀྵཡཾ ན ནཡནྟི, ཙཽརཱཤྩ སནྡྷིཾ ཀརྟྟཡིཏྭཱ ཙོརཡིཏུཾ ན ཤཀྣུཝནྟི, ཏཱདྲྀཤེ སྭརྒེ དྷནཾ སཉྩིནུཏ།
ⅩⅪ ཡསྨཱཏ྄ ཡཏྲ སྠཱནེ ཡུཥྨཱཾཀ དྷནཾ ཏཏྲཻཝ ཁཱནེ ཡུཥྨཱཀཾ མནཱཾསི།
ⅩⅫ ལོཙནཾ དེཧསྱ པྲདཱིཔཀཾ, ཏསྨཱཏ྄ ཡདི ཏཝ ལོཙནཾ པྲསནྣཾ བྷཝཏི, ཏརྷི ཏཝ ཀྲྀཏྶྣཾ ཝཔུ རྡཱིཔྟིཡུཀྟཾ བྷཝིཥྱཏི།
ⅩⅩⅢ ཀིནྟུ ལོཙནེ྅པྲསནྣེ ཏཝ ཀྲྀཏྶྣཾ ཝཔུཿ ཏམིསྲཡུཀྟཾ བྷཝིཥྱཏི། ཨཏཨེཝ ཡཱ དཱིཔྟིསྟྭཡི ཝིདྱཏེ, སཱ ཡདི ཏམིསྲཡུཀྟཱ བྷཝཏི, ཏརྷི ཏཏ྄ ཏམིསྲཾ ཀིཡན྄ མཧཏ྄།
ⅩⅩⅣ ཀོཔི མནུཛོ དྭཽ པྲབྷཱུ སེཝིཏུཾ ན ཤཀྣོཏི, ཡསྨཱད྄ ཨེཀཾ སཾམནྱ ཏདནྱཾ ན སམྨནྱཏེ, ཡདྭཱ ཨེཀཏྲ མནོ ནིདྷཱཡ ཏདནྱམ྄ ཨཝམནྱཏེ; ཏཐཱ ཡཱུཡམཔཱིཤྭརཾ ལཀྵྨཱིཉྩེཏྱུབྷེ སེཝིཏུཾ ན ཤཀྣུཐ།
ⅩⅩⅤ ཨཔརམ྄ ཨཧཾ ཡུཥྨབྷྱཾ ཏཐྱཾ ཀཐཡཱམི, ཀིཾ བྷཀྵིཥྱཱམཿ? ཀིཾ པཱསྱཱམཿ? ཨིཏི པྲཱཎདྷཱརཎཱཡ མཱ ཙིནྟཡཏ; ཀིཾ པརིདྷཱསྱཱམཿ? ཨིཏི ཀཱཡརཀྵཎཱཡ ན ཙིནྟཡཏ; བྷཀྵྱཱཏ྄ པྲཱཎཱ ཝསནཱཉྩ ཝཔཱུཾཥི ཀིཾ ཤྲེཥྛཱཎི ན ཧི?
ⅩⅩⅥ ཝིཧཱཡསོ ཝིཧངྒམཱན྄ ཝིལོཀཡཏ; ཏཻ རྣོཔྱཏེ ན ཀྲྀཏྱཏེ བྷཱཎྜཱགཱརེ ན སཉྩཱིཡཏེ྅པི; ཏཐཱཔི ཡུཥྨཱཀཾ སྭརྒསྠཿ པིཏཱ ཏེབྷྱ ཨཱཧཱརཾ ཝིཏརཏི།
ⅩⅩⅦ ཡཱུཡཾ ཏེབྷྱཿ ཀིཾ ཤྲེཥྛཱ ན བྷཝཐ? ཡུཥྨཱཀཾ ཀཤྩིཏ྄ མནུཛཿ ཙིནྟཡན྄ ནིཛཱཡུཥཿ ཀྵཎམཔི ཝརྡྡྷཡིཏུཾ ཤཀྣོཏི?
ⅩⅩⅧ ཨཔརཾ ཝསནཱཡ ཀུཏཤྩིནྟཡཏ? ཀྵེཏྲོཏྤནྣཱནི པུཥྤཱཎི ཀཐཾ ཝརྡྡྷནྟེ ཏདཱལོཙཡཏ། ཏཱནི ཏནྟཱུན྄ ནོཏྤཱདཡནྟི ཀིམཔི ཀཱཪྻྱཾ ན ཀུཪྻྭནྟི;
ⅩⅩⅨ ཏཐཱཔྱཧཾ ཡུཥྨཱན྄ ཝདཱམི, སུལེམཱན྄ ཏཱདྲྀག྄ ཨཻཤྭཪྻྱཝཱནཔི ཏཏྤུཥྤམིཝ ཝིབྷཱུཥིཏོ ནཱསཱིཏ྄།
ⅩⅩⅩ ཏསྨཱཏ྄ ཀྵདྱ ཝིདྱམཱནཾ ཤྩཿ ཙུལླྱཱཾ ནིཀྵེཔྶྱཏེ ཏཱདྲྀཤཾ ཡཏ྄ ཀྵེཏྲསྠིཏཾ ཀུསུམཾ ཏཏ྄ ཡདཱིཤྩར ཨིཏྠཾ བིབྷཱུཥཡཏི, ཏརྷི ཧེ སྟོཀཔྲཏྱཡིནོ ཡུཥྨཱན྄ ཀིཾ ན པརིདྷཱཔཡིཥྱཏི?
ⅩⅩⅪ ཏསྨཱཏ྄ ཨསྨཱབྷིཿ ཀིམཏྶྱཏེ? ཀིཉྩ པཱཡིཥྱཏེ? ཀིཾ ཝཱ པརིདྷཱཡིཥྱཏེ, ཨིཏི ན ཙིནྟཡཏ།
ⅩⅩⅫ ཡསྨཱཏ྄ དེཝཱརྩྩཀཱ ཨཔཱིཏི ཙེཥྚནྟེ; ཨེཏེཥུ དྲཝྱེཥུ པྲཡོཛནམསྟཱིཏི ཡུཥྨཱཀཾ སྭརྒསྠཿ པིཏཱ ཛཱནཱཏི།
ⅩⅩⅩⅢ ཨཏཨེཝ པྲཐམཏ ཨཱིཤྭརཱིཡརཱཛྱཾ དྷརྨྨཉྩ ཙེཥྚདྷྭཾ, ཏཏ ཨེཏཱནི ཝསྟཱུནི ཡུཥྨབྷྱཾ པྲདཱཡིཥྱནྟེ།
ⅩⅩⅩⅣ ཤྭཿ ཀྲྀཏེ མཱ ཙིནྟཡཏ, ཤྭཨེཝ སྭཡཾ སྭམུདྡིཤྱ ཙིནྟཡིཥྱཏི; ཨདྱཏནཱི ཡཱ ཙིནྟཱ སཱདྱཀྲྀཏེ པྲཙུརཏརཱ།