༢ ཏཱིམཐིཡཾ པཏྲཾ
Ⅰ
Ⅰ ཁྲཱིཥྚེན ཡཱིཤུནཱ ཡཱ ཛཱིཝནསྱ པྲཏིཛྙཱ ཏཱམདྷཱིཤྭརསྱེཙྪཡཱ ཡཱིཤོཿ ཁྲཱིཥྚསྱཻཀཿ པྲེརིཏཿ པཽལོ྅ཧཾ སྭཀཱིཡཾ པྲིཡཾ དྷརྨྨཔུཏྲཾ ཏཱིམཐིཡཾ པྲཏི པཏྲཾ ལིཁཱམི།
Ⅱ ཏཱཏ ཨཱིཤྭརོ྅སྨཱཀཾ པྲབྷུ ཪྻཱིཤུཁྲཱིཥྚཤྩ ཏྭཡི པྲསཱདཾ དཡཱཾ ཤཱནྟིཉྩ ཀྲིཡཱསྟཱཾ།
Ⅲ ཨཧམ྄ ཨཱ པཱུཪྻྭཔུརུཥཱཏ྄ ཡམ྄ ཨཱིཤྭརཾ པཝིཏྲམནསཱ སེཝེ ཏཾ དྷནྱཾ ཝདནཾ ཀཐཡཱམི, ཨཧམ྄ ཨཧོརཱཏྲཾ པྲཱརྠནཱསམཡེ ཏྭཱཾ ནིརནྟརཾ སྨརཱམི།
Ⅳ ཡཤྩ ཝིཤྭཱསཿ པྲཐམེ ལོཡཱིནཱམིཀཱཡཱཾ ཏཝ མཱཏཱམཧྱཱམ྄ ཨུནཱིཀཱིནཱམིཀཱཡཱཾ མཱཏརི ཙཱཏིཥྛཏ྄ ཏཝཱནྟརེ྅པི ཏིཥྛཏཱིཏི མནྱེ
Ⅴ ཏཝ ཏཾ ནིཥྐཔཊཾ ཝིཤྭཱསཾ མནསི ཀུཪྻྭན྄ ཏཝཱཤྲུཔཱཏཾ སྨརན྄ ཡཐཱནནྡེན པྲཕལློ བྷཝེཡཾ ཏདརྠཾ ཏཝ དརྴནམ྄ ཨཱཀཱངྐྵེ།
Ⅵ ཨཏོ ཧེཏོ རྨམ ཧསྟཱརྤཎེན ལབྡྷོ ཡ ཨཱིཤྭརསྱ ཝརསྟྭཡི ཝིདྱཏེ ཏམ྄ ཨུཛྫྭཱལཡིཏུཾ ཏྭཱཾ སྨཱརཡཱམི།
Ⅶ ཡཏ ཨཱིཤྭརོ྅སྨབྷྱཾ བྷཡཛནཀམ྄ ཨཱཏྨཱནམ྄ ཨདཏྟྭཱ ཤཀྟིཔྲེམསཏརྐཏཱནཱམ྄ ཨཱཀརམ྄ ཨཱཏྨཱནཾ དཏྟཝཱན྄།
Ⅷ ཨཏཨེཝཱསྨཱཀཾ པྲབྷུམདྷི ཏསྱ ཝནྡིདཱསཾ མཱམདྷི ཙ པྲམཱཎཾ དཱཏུཾ ན ཏྲཔསྭ ཀིནྟྭཱིཤྭརཱིཡཤཀྟྱཱ སུསཾཝཱདསྱ ཀྲྀཏེ དུཿཁསྱ སཧབྷཱགཱི བྷཝ།
Ⅸ སོ྅སྨཱན྄ པརིཏྲཱཎཔཱཏྲཱཎི ཀྲྀཏཝཱན྄ པཝིཏྲེཎཱཧྭཱནེནཱཧཱུཏཝཱཾཤྩ; ཨསྨཏྐརྨྨཧེཏུནེཏི ནཧི སྭཱིཡནིརཱུཔཱཎསྱ པྲསཱདསྱ ཙ ཀྲྀཏེ ཏཏ྄ ཀྲྀཏཝཱན྄། ས པྲསཱདཿ སྲྀཥྚེཿ པཱུཪྻྭཀཱལེ ཁྲཱིཥྚེན ཡཱིཤུནཱསྨབྷྱམ྄ ཨདཱཡི,
Ⅹ ཀིནྟྭདྷུནཱསྨཱཀཾ པརིཏྲཱཏུ ཪྻཱིཤོཿ ཁྲཱིཥྚསྱཱགམནེན པྲཱཀཱཤཏ། ཁྲཱིཥྚོ མྲྀཏྱུཾ པརཱཛིཏཝཱན྄ སུསཾཝཱདེན ཙ ཛཱིཝནམ྄ ཨམརཏཱཉྩ པྲཀཱཤིཏཝཱན྄།
Ⅺ ཏསྱ གྷོཥཡིཏཱ དཱུཏཤྩཱནྱཛཱཏཱིཡཱནཱཾ ཤིཀྵཀཤྩཱཧཾ ནིཡུཀྟོ྅སྨི།
Ⅻ ཏསྨཱཏ྄ ཀཱརཎཱཏ྄ མམཱཡཾ ཀླེཤོ བྷཝཏི ཏེན མམ ལཛྫཱ ན ཛཱཡཏེ ཡཏོ྅ཧཾ ཡསྨིན྄ ཝིཤྭསིཏཝཱན྄ ཏམཝགཏོ྅སྨི མཧཱདིནཾ ཡཱཝཏ྄ མམོཔནིདྷེ རྒོཔནསྱ ཤཀྟིསྟསྱ ཝིདྱཏ ཨིཏི ནིཤྩིཏཾ ཛཱནཱམི།
ⅩⅢ ཧིཏདཱཡཀཱནཱཾ ཝཱཀྱཱནཱམ྄ ཨཱདརྴརཱུཔེཎ མཏྟཿ ཤྲུཏཱཿ ཁྲཱིཥྚེ ཡཱིཤཽ ཝིཤྭཱསཔྲེམྣོཿ ཀཐཱ དྷཱརཡ།
ⅩⅣ ཨཔརམ྄ ཨསྨདནྟཪྻཱསིནཱ པཝིཏྲེཎཱཏྨནཱ ཏཱམུཏྟམཱམ྄ ཨུཔནིདྷིཾ གོཔཡ།
ⅩⅤ ཨཱཤིཡཱདེཤཱིཡཱཿ སཪྻྭེ མཱཾ ཏྱཀྟཝནྟ ཨིཏི ཏྭཾ ཛཱནཱསི ཏེཥཱཾ མདྷྱེ ཕཱུགིལློ ཧརྨྨགིནིཤྩ ཝིདྱེཏེ།
ⅩⅥ པྲབྷུརནཱིཥིཕརསྱ པརིཝཱརཱན྄ པྲཏི ཀྲྀཔཱཾ ཝིདདྷཱཏུ ཡཏཿ ས པུནཿ པུན རྨཱམ྄ ཨཱཔྱཱཡིཏཝཱན྄
ⅩⅦ མམ ཤྲྀངྑལེན ན ཏྲཔིཏྭཱ རོམཱནགརེ ཨུཔསྠིཏིསམཡེ ཡཏྣེན མཱཾ མྲྀགཡིཏྭཱ མམོདྡེཤཾ པྲཱཔྟཝཱན྄།
ⅩⅧ ཨཏོ ཝིཙཱརདིནེ ས ཡཐཱ པྲབྷོཿ ཀྲྀཔཱབྷཱཛནཾ བྷཝེཏ྄ ཏཱདྲྀཤཾ ཝརཾ པྲབྷུསྟསྨཻ དེཡཱཏ྄། ཨིཕིཥནགརེ྅པི ས ཀཏི པྲཀཱརཻ རྨཱམ྄ ཨུཔཀྲྀཏཝཱན྄ ཏཏ྄ ཏྭཾ སམྱག྄ ཝེཏྶི།