Ⅵ
Ⅰ ཏསྨིན྄ སམཡེ ཤིཥྱཱཎཱཾ བཱཧུལྱཱཏ྄ པྲཱཏྱཧིཀདཱནསྱ ཝིཤྲཱཎནཻ རྦྷིནྣདེཤཱིཡཱནཱཾ ཝིདྷཝཱསྟྲཱིགཎ ཨུཔེཀྵིཏེ སཏི ཨིབྲཱིཡལོཀཻཿ སཧཱནྱདེཤཱིཡཱནཱཾ ཝིཝཱད ཨུཔཱཏིཥྛཏ྄།
Ⅱ ཏདཱ དྭཱདཤཔྲེརིཏཱཿ སཪྻྭཱན྄ ཤིཥྱཱན྄ སཾགྲྀཧྱཱཀཐཡན྄ ཨཱིཤྭརསྱ ཀཐཱཔྲཙཱརཾ པརིཏྱཛྱ བྷོཛནགཝེཥཎམ྄ ཨསྨཱཀམ྄ ཨུཙིཏཾ ནཧི།
Ⅲ ཨཏོ ཧེ བྷྲཱཏྲྀགཎ ཝཡམ྄ ཨེཏཏྐརྨྨཎོ བྷཱརཾ ཡེབྷྱོ དཱཏུཾ ཤཀྣུམ ཨེཏཱདྲྀཤཱན྄ སུཁྱཱཏྱཱཔནྣཱན྄ པཝིཏྲེཎཱཏྨནཱ ཛྙཱནེན ཙ པཱུརྞཱན྄ སཔྤྲཛནཱན྄ ཡཱུཡཾ སྭེཥཱཾ མདྷྱེ མནོནཱིཏཱན྄ ཀུརུཏ,
Ⅳ ཀིནྟུ ཝཡཾ པྲཱརྠནཱཡཱཾ ཀཐཱཔྲཙཱརཀརྨྨཎི ཙ ནིཏྱཔྲཝྲྀཏྟཱཿ སྠཱསྱཱམཿ།
Ⅴ ཨེཏསྱཱཾ ཀཐཱཡཱཾ སཪྻྭེ ལོཀཱཿ སནྟུཥྚཱཿ སནྟཿ སྭེཥཱཾ མདྷྱཱཏ྄ སྟིཕཱནཿ ཕིལིཔཿ པྲཁརོ ནིཀཱནོར྄ ཏཱིམན྄ པརྨྨིཎཱ ཡིཧཱུདིམཏགྲཱཧཱི-ཨཱནྟིཡཁིཡཱནགརཱིཡོ ནིཀལཱ ཨེཏཱན྄ པརམབྷཀྟཱན྄ པཝིཏྲེཎཱཏྨནཱ པརིཔཱུརྞཱན྄ སཔྟ ཛནཱན྄
Ⅵ པྲེརིཏཱནཱཾ སམཀྵམ྄ ཨཱནཡན྄, ཏཏསྟེ པྲཱརྠནཱཾ ཀྲྀཏྭཱ ཏེཥཱཾ ཤིརཿསུ ཧསྟཱན྄ ཨཱརྤཡན྄།
Ⅶ ཨཔརཉྩ ཨཱིཤྭརསྱ ཀཐཱ དེཤཾ ཝྱཱཔྣོཏ྄ ཝིཤེཥཏོ ཡིརཱུཤཱལམི ནགརེ ཤིཥྱཱཎཱཾ སཾཁྱཱ པྲབྷཱུཏརཱུཔེཎཱཝརྡྡྷཏ ཡཱཛཀཱནཱཾ མདྷྱེཔི བཧཝཿ ཁྲཱིཥྚམཏགྲཱཧིཎོ྅བྷཝན྄།
Ⅷ སྟིཕཱནོे ཝིཤྭཱསེན པརཱཀྲམེཎ ཙ པརིཔཱུརྞཿ སན྄ ལོཀཱནཱཾ མདྷྱེ བཧུཝིདྷམ྄ ཨདྦྷུཏམ྄ ཨཱཤྩཪྻྱཾ ཀརྨྨཱཀརོཏ྄།
Ⅸ ཏེན ལིབརྟྟིནཱིཡནཱམྣཱ ཝིཁྱཱཏསངྒྷསྱ ཀཏིཔཡཛནཱཿ ཀུརཱིཎཱིཡསིཀནྡརཱིཡ-ཀིལིཀཱིཡཱཤཱིཡཱདེཤཱིཡཱཿ ཀིཡནྟོ ཛནཱཤྩོཏྠཱཡ སྟིཕཱནེན སཱརྡྡྷཾ ཝྱཝདནྟ།
Ⅹ ཀིནྟུ སྟིཕཱནོ ཛྙཱནེན པཝིཏྲེཎཱཏྨནཱ ཙ ཨཱིདྲྀཤཱིཾ ཀཐཱཾ ཀཐིཏཝཱན྄ ཡསྱཱསྟེ ཨཱཔཏྟིཾ ཀརྟྟུཾ ནཱཤཀྣུཝན྄།
Ⅺ པཤྩཱཏ྄ ཏཻ རློབྷིཏཱཿ ཀཏིཔཡཛནཱཿ ཀཐཱམེནཱམ྄ ཨཀཐཡན྄, ཝཡཾ ཏསྱ མུཁཏོ མཱུསཱ ཨཱིཤྭརསྱ ཙ ནིནྡཱཝཱཀྱམ྄ ཨཤྲཽཥྨ།
Ⅻ ཏེ ལོཀཱནཱཾ ལོཀཔྲཱཙཱིནཱནཱམ྄ ཨདྷྱཱཔཀཱནཱཉྩ པྲཝྲྀཏྟིཾ ཛནཡིཏྭཱ སྟིཕཱནསྱ སནྣིདྷིམ྄ ཨཱགཏྱ ཏཾ དྷྲྀཏྭཱ མཧཱསབྷཱམདྷྱམ྄ ཨཱནཡན྄།
ⅩⅢ ཏདནནྟརཾ ཀཏིཔཡཛནེཥུ མིཐྱཱསཱཀྵིཥུ སམཱནཱིཏེཥུ ཏེ྅ཀཐཡན྄ ཨེཥ ཛན ཨེཏཏྤུཎྱསྠཱནཝྱཝསྠཡོ རྣིནྡཱཏཿ ཀདཱཔི ན ནིཝརྟྟཏེ།
ⅩⅣ ཕལཏོ ནཱསརཏཱིཡཡཱིཤུཿ སྠཱནམེཏད྄ ཨུཙྪིནྣཾ ཀརིཥྱཏི མཱུསཱསམརྤིཏམ྄ ཨསྨཱཀཾ ཝྱཝཧརཎམ྄ ཨནྱརཱུཔཾ ཀརིཥྱཏི ཏསྱཻཏཱདྲྀཤཱིཾ ཀཐཱཾ ཝཡམ྄ ཨཤྲྀཎུམ།
ⅩⅤ ཏདཱ མཧཱསབྷཱསྠཱཿ སཪྻྭེ ཏཾ པྲཏི སྠིརཱཾ དྲྀཥྚིཾ ཀྲྀཏྭཱ སྭརྒདཱུཏམུཁསདྲྀཤཾ ཏསྱ མུཁམ྄ ཨཔཤྱན྄།