Ⅳ
Ⅰ ལོཀཱ ཨསྨཱན྄ ཁྲཱིཥྚསྱ པརིཙཱརཀཱན྄ ཨཱིཤྭརསྱ ནིགཱུཋཝཱཀྱདྷནསྱཱདྷྱཀྵཱཾཤྩ མནྱནྟཱཾ།
Ⅱ ཀིཉྩ དྷནཱདྷྱཀྵེཎ ཝིཤྭསནཱིཡེན བྷཝིཏཝྱམེཏདེཝ ལོཀཻ ཪྻཱཙྱཏེ།
Ⅲ ཨཏོ ཝིཙཱརཡདྦྷི ཪྻུཥྨཱབྷིརནྱཻཿ ཀཻཤྩིན྄ མནུཛཻ ཪྻཱ མམ པརཱིཀྵཎཾ མཡཱཏཱིཝ ལགྷུ མནྱཏེ ྅ཧམཔྱཱཏྨཱནཾ ན ཝིཙཱརཡཱམི།
Ⅳ མཡཱ ཀིམཔྱཔརཱདྡྷམིཏྱཧཾ ན ཝེདྨི ཀིནྟྭེཏེན མམ ནིརཔརཱདྷཏྭཾ ན ནིཤྩཱིཡཏེ པྲབྷུརེཝ མམ ཝིཙཱརཡིཏཱསྟི།
Ⅴ ཨཏ ཨུཔཡུཀྟསམཡཱཏ྄ པཱུཪྻྭམ྄ ཨརྠཏཿ པྲབྷོརཱགམནཱཏ྄ པཱུཪྻྭཾ ཡུཥྨཱབྷི ཪྻིཙཱརོ ན ཀྲིཡཏཱཾ། པྲབྷུརཱགཏྱ ཏིམིརེཎ པྲཙྪནྣཱནི སཪྻྭཱཎི དཱིཔཡིཥྱཏི མནསཱཾ མནྟྲཎཱཤྩ པྲཀཱཤཡིཥྱཏི ཏསྨིན྄ སམཡ ཨཱིཤྭརཱད྄ ཨེཀཻཀསྱ པྲཤཾསཱ བྷཝིཥྱཏི།
Ⅵ ཧེ བྷྲཱཏརཿ སཪྻྭཱཎྱེཏཱནི མཡཱཏྨཱནམ྄ ཨཱཔལླཝཉྩོདྡིཤྱ ཀཐིཏཱནི ཏསྱཻཏཏ྄ ཀཱརཎཾ ཡུཡཾ ཡཐཱ ཤཱསྟྲཱིཡཝིདྷིམཏིཀྲམྱ མཱནཝམ྄ ཨཏཱིཝ ནཱདརིཥྱདྷྦ ཨཱིཏྠཉྩཻཀེན ཝཻཔརཱིཏྱཱད྄ ཨཔརེཎ ན ཤླཱགྷིཥྱདྷྦ ཨེཏཱདྲྀཤཱིཾ ཤིཀྵཱམཱཝཡོརྡྲྀཥྚཱནྟཱཏ྄ ལཔྶྱདྷྭེ།
Ⅶ ཨཔརཱཏ྄ ཀསྟྭཱཾ ཝིཤེཥཡཏི? ཏུབྷྱཾ ཡནྣ དཏྟ ཏཱདྲྀཤཾ ཀིཾ དྷཱརཡསི? ཨདཏྟེནེཝ དཏྟེན ཝསྟུནཱ ཀུཏཿ ཤླཱགྷསེ?
Ⅷ ཨིདཱནཱིམེཝ ཡཱུཡཾ ཀིཾ ཏྲྀཔྟཱ ལབྡྷདྷནཱ ཝཱ? ཨསྨཱསྭཝིདྱམཱནེཥུ ཡཱུཡཾ ཀིཾ རཱཛཏྭཔདཾ པྲཱཔྟཱཿ? ཡུཥྨཱཀཾ རཱཛཏྭཾ མཡཱབྷིལཥིཏཾ ཡཏསྟེན ཡུཥྨཱབྷིཿ སཧ ཝཡམཔི རཱཛྱཱཾཤིནོ བྷཝིཥྱཱམཿ།
Ⅸ པྲེརིཏཱ ཝཡཾ ཤེཥཱ ཧནྟཝྱཱཤྩེཝེཤྭརེཎ ནིདརྴིཏཱཿ། ཡཏོ ཝཡཾ སཪྻྭལོཀཱནཱམ྄ ཨརྠཏཿ སྭརྒཱིཡདཱུཏཱནཱཾ མཱནཝཱནཱཉྩ ཀཽཏུཀཱསྤདཱནི ཛཱཏཱཿ།
Ⅹ ཁྲཱིཥྚསྱ ཀྲྀཏེ ཝཡཾ མཱུཌྷཱཿ ཀིནྟུ ཡཱུཡཾ ཁྲཱིཥྚེན ཛྙཱནིནཿ, ཝཡཾ དུརྦྦལཱ ཡཱུཡཉྩ སབལཱཿ, ཡཱུཡཾ སམྨཱནིཏཱ ཝཡཉྩཱཔམཱནིཏཱཿ།
Ⅺ ཝཡམདྱཱཔི ཀྵུདྷཱརྟྟཱསྟྲྀཥྞཱརྟྟཱ ཝསྟྲཧཱིནཱསྟཱཌིཏཱ ཨཱཤྲམརཧིཏཱཤྩ སནྟཿ
Ⅻ ཀརྨྨཎི སྭཀརཱན྄ ཝྱཱཔཱརཡནྟཤྩ དུཿཁཻཿ ཀཱལཾ ཡཱཔཡཱམཿ། གརྷིཏཻརསྨཱབྷིརཱཤཱིཿ ཀཐྱཏེ དཱུརཱིཀྲྀཏཻཿ སཧྱཏེ ནིནྡིཏཻཿ པྲསཱདྱཏེ།
ⅩⅢ ཝཡམདྱཱཔི ཛགཏཿ སམྨཱརྫནཱིཡོགྱཱ ཨཝཀརཱ ཨིཝ སཪྻྭཻ རྨནྱཱམཧེ།
ⅩⅣ ཡུཥྨཱན྄ ཏྲཔཡིཏུམཧམེཏཱནི ལིཁཱམཱིཏི ནཧི ཀིནྟུ པྲིཡཱཏྨཛཱནིཝ ཡུཥྨཱན྄ པྲབོདྷཡཱམི།
ⅩⅤ ཡཏཿ ཁྲཱིཥྚདྷརྨྨེ ཡདྱཔི ཡུཥྨཱཀཾ དཤསཧསྲཱཎི ཝིནེཏཱརོ བྷཝནྟི ཏཐཱཔི བཧཝོ ཛནཀཱ ན བྷཝནྟི ཡཏོ྅ཧམེཝ སུསཾཝཱདེན ཡཱིཤུཁྲཱིཥྚེ ཡུཥྨཱན྄ ཨཛནཡཾ།
ⅩⅥ ཨཏོ ཡུཥྨཱན྄ ཝིནཡེ྅ཧཾ ཡཱུཡཾ མདནུགཱམིནོ བྷཝཏ།
ⅩⅦ ཨིཏྱརྠཾ སཪྻྭེཥུ དྷརྨྨསམཱཛེཥུ སཪྻྭཏྲ ཁྲཱིཥྚདྷརྨྨཡོགྱཱ ཡེ ཝིདྷཡོ མཡོཔདིཤྱནྟེ ཏཱན྄ ཡོ ཡུཥྨཱན྄ སྨཱརཡིཥྱཏྱེཝམྦྷཱུཏཾ པྲབྷོཿ ཀྲྀཏེ པྲིཡཾ ཝིཤྭཱསིནཉྩ མདཱིཡཏནཡཾ ཏཱིམཐིཡཾ ཡུཥྨཱཀཾ སམཱིཔཾ པྲེཥིཏཝཱནཧཾ།
ⅩⅧ ཨཔརམཧཾ ཡུཥྨཱཀཾ སམཱིཔཾ ན གམིཥྱཱམཱིཏི བུདྡྷྭཱ ཡུཥྨཱཀཾ ཀིཡནྟོ ལོཀཱ གཪྻྭནྟི།
ⅩⅨ ཀིནྟུ ཡདི པྲབྷེརིཙྪཱ བྷཝཏི ཏརྷྱཧམཝིལམྦཾ ཡུཥྨཏྶམཱིཔམུཔསྠཱཡ ཏེཥཱཾ དརྤདྷྨཱཏཱནཱཾ ལོཀཱནཱཾ ཝཱཙཾ ཛྙཱསྱཱམཱིཏི ནཧི སཱམརྠྱམེཝ ཛྙཱསྱཱམི།
ⅩⅩ ཡསྨཱདཱིཤྭརསྱ རཱཛཏྭཾ ཝཱགྱུཀྟཾ ནཧི ཀིནྟུ སཱམརྠྱཡུཀྟཾ།
ⅩⅪ ཡུཥྨཱཀཾ ཀཱ ཝཱཉྪཱ? ཡུཥྨཏྶམཱིཔེ མཡཱ ཀིཾ དཎྜཔཱཎིནཱ གནྟཝྱམུཏ པྲེམནམྲཏཱཏྨཡུཀྟེན ཝཱ?