Ⅷ
Ⅰ ཡདཱ ས པཪྻྭཏཱད྄ ཨཝཱརོཧཏ྄ ཏདཱ བཧཝོ མཱནཝཱསྟཏྤཤྩཱད྄ ཝཝྲཛུཿ།
Ⅱ ཨེཀཿ ཀུཥྛཝཱན྄ ཨཱགཏྱ ཏཾ པྲཎམྱ བབྷཱཥེ, ཧེ པྲབྷོ, ཡདི བྷཝཱན྄ སཾམནྱཏེ, ཏརྷི མཱཾ ནིརཱམཡཾ ཀརྟྟུཾ ཤཀྣོཏི།
Ⅲ ཏཏོ ཡཱིཤུཿ ཀརཾ པྲསཱཪྻྱ ཏསྱཱངྒཾ སྤྲྀཤན྄ ཝྱཱཛཧཱར, སམྨནྱེ྅ཧཾ ཏྭཾ ནིརཱམཡོ བྷཝ; ཏེན ས ཏཏྐྵཎཱཏ྄ ཀུཥྛེནཱམོཙི།
Ⅳ ཏཏོ ཡཱིཤུསྟཾ ཛགཱད, ཨཝདྷེཧི ཀཐཱམེཏཱཾ ཀཤྩིདཔི མཱ བྲཱུཧི, ཀིནྟུ ཡཱཛཀསྱ སནྣིདྷིཾ གཏྭཱ སྭཱཏྨཱནཾ དརྴཡ མནུཛེབྷྱོ ནིཛནིརཱམཡཏྭཾ པྲམཱཎཡིཏུཾ མཱུསཱནིརཱུཔིཏཾ དྲཝྱམ྄ ཨུཏྶྲྀཛ ཙ།
Ⅴ ཏདནནྟརཾ ཡཱིཤུནཱ ཀཕརྣཱཧཱུམྣཱམནི ནགརེ པྲཝིཥྚེ ཀཤྩིཏ྄ ཤཏསེནཱཔཏིསྟཏྶམཱིཔམ྄ ཨཱགཏྱ ཝིནཱིཡ བབྷཱཥེ,
Ⅵ ཧེ པྲབྷོ, མདཱིཡ ཨེཀོ དཱསཿ པཀྵཱགྷཱཏཝྱཱདྷིནཱ བྷྲྀཤཾ ཝྱཐིཏཿ, སཏུ ཤཡནཱིཡ ཨཱསྟེ།
Ⅶ ཏདཱནཱིཾ ཡཱིཤུསྟསྨཻ ཀཐིཏཝཱན྄, ཨཧཾ གཏྭཱ ཏཾ ནིརཱམཡཾ ཀརིཥྱཱམི།
Ⅷ ཏཏཿ ས ཤཏསེནཱཔཏིཿ པྲཏྱཝདཏ྄, ཧེ པྲབྷོ, བྷཝཱན྄ ཡཏ྄ མམ གེཧམདྷྱཾ ཡཱཏི ཏདྱོགྱབྷཱཛནཾ ནཱཧམསྨི; ཝཱངྨཱཏྲམ྄ ཨཱདིཤཏུ, ཏེནཻཝ མམ དཱསོ ནིརཱམཡོ བྷཝིཥྱཏི།
Ⅸ ཡཏོ མཡི པརནིདྷྣེ྅པི མམ ནིདེཤཝཤྱཱཿ ཀཏི ཀཏི སེནཱཿ སནྟི, ཏཏ ཨེཀསྨིན྄ ཡཱཧཱིཏྱུཀྟེ ས ཡཱཏི, ཏདནྱསྨིན྄ ཨེཧཱིཏྱུཀྟེ ས ཨཱཡཱཏི, ཏཐཱ མམ ནིཛདཱསེ ཀརྨྨཻཏཏ྄ ཀུཪྻྭིཏྱུཀྟེ ས ཏཏ྄ ཀརོཏི།
Ⅹ ཏདཱནཱིཾ ཡཱིཤུསྟསྱཻཏཏ྄ ཝཙོ ནིཤམྱ ཝིསྨཡཱཔནྣོ྅བྷཱུཏ྄; ནིཛཔཤྩཱདྒཱམིནོ མཱནཝཱན྄ ཨཝོཙྩ, ཡུཥྨཱན྄ ཏཐྱཾ ཝཙྨི, ཨིསྲཱཡེལཱིཡལོཀཱནཱཾ མདྷྱེ྅པི ནཻཏཱདྲྀཤོ ཝིཤྭཱསོ མཡཱ པྲཱཔྟཿ།
Ⅺ ཨནྱཙྩཱཧཾ ཡུཥྨཱན྄ ཝདཱམི, བཧཝཿ པཱུཪྻྭསྱཱཿ པཤྩིམཱཡཱཤྩ དིཤ ཨཱགཏྱ ཨིབྲཱཧཱིམཱ ཨིསྷཱཀཱ ཡཱཀཱུབཱ ཙ སཱཀམ྄ མིལིཏྭཱ སམུཔཝེཀྵྱནྟི;
Ⅻ ཀིནྟུ ཡཏྲ སྠཱནེ རོདནདནྟགྷརྵཎེ བྷཝཏསྟསྨིན྄ བཧིརྦྷཱུཏཏམིསྲེ རཱཛྱསྱ སནྟཱནཱ ནིཀྵེསྱནྟེ།
ⅩⅢ ཏཏཿ པརཾ ཡཱིཤུསྟཾ ཤཏསེནཱཔཏིཾ ཛགཱད, ཡཱཧི, ཏཝ པྲཏཱིཏྱནུསཱརཏོ མངྒལཾ བྷཱུཡཱཏ྄; ཏདཱ ཏསྨིནྣེཝ དཎྜེ ཏདཱིཡདཱསོ ནིརཱམཡོ བབྷཱུཝ།
ⅩⅣ ཨནནྟརཾ ཡཱིཤུཿ པིཏརསྱ གེཧམུཔསྠཱཡ ཛྭརེཎ པཱིཌིཏཱཾ ཤཡནཱིཡསྠིཏཱཾ ཏསྱ ཤྭཤྲཱུཾ ཝཱིཀྵཱཉྩཀྲེ།
ⅩⅤ ཏཏསྟེན ཏསྱཱཿ ཀརསྱ སྤྲྀཥྚཏཝཱཏ྄ ཛྭརསྟཱཾ ཏཏྱཱཛ, ཏདཱ སཱ སམུཏྠཱཡ ཏཱན྄ སིཥེཝེ།
ⅩⅥ ཨནནྟརཾ སནྡྷྱཱཡཱཾ སཏྱཱཾ བཧུཤོ བྷཱུཏགྲསྟམནུཛཱན྄ ཏསྱ སམཱིཔམ྄ ཨཱནིནྱུཿ ས ཙ ཝཱཀྱེན བྷཱུཏཱན྄ ཏྱཱཛཡཱམཱས, སཪྻྭཔྲཀཱརཔཱིཌིཏཛནཱཾཤྩ ནིརཱམཡཱན྄ ཙཀཱར;
ⅩⅦ ཏསྨཱཏ྄, སཪྻྭཱ དུརྦྦལཏཱསྨཱཀཾ ཏེནཻཝ པརིདྷཱརིཏཱ། ཨསྨཱཀཾ སཀལཾ ཝྱཱདྷིཾ སཨེཝ སཾགྲྀཧཱིཏཝཱན྄། ཡདེཏདྭཙནཾ ཡིཤཡིཡབྷཝིཥྱདྭཱདིནོཀྟམཱསཱིཏ྄, ཏཏྟདཱ སཕལམབྷཝཏ྄།
ⅩⅧ ཨནནྟརཾ ཡཱིཤུཤྩཏུརྡིཀྵུ ཛནནིཝཧཾ ཝིལོཀྱ ཏཊིནྱཱཿ པཱརཾ ཡཱཏུཾ ཤིཥྱཱན྄ ཨཱདིདེཤ།
ⅩⅨ ཏདཱནཱིམ྄ ཨེཀ ཨུཔཱདྷྱཱཡ ཨཱགཏྱ ཀཐིཏཝཱན྄, ཧེ གུརོ, བྷཝཱན྄ ཡཏྲ ཡཱསྱཏི ཏཏྲཱཧམཔི བྷཝཏཿ པཤྩཱད྄ ཡཱསྱཱམི།
ⅩⅩ ཏཏོ ཡཱིཤུ རྫགཱད, ཀྲོཥྚུཿ སྠཱཏུཾ སྠཱནཾ ཝིདྱཏེ, ཝིཧཱཡསོ ཝིཧངྒམཱནཱཾ ནཱིཌཱནི ཙ སནྟི; ཀིནྟུ མནུཥྱཔུཏྲསྱ ཤིརཿ སྠཱཔཡིཏུཾ སྠཱནཾ ན ཝིདྱཏེ།
ⅩⅪ ཨནནྟརམ྄ ཨཔར ཨེཀཿ ཤིཥྱསྟཾ བབྷཱཥེ, ཧེ པྲབྷོ, པྲཐམཏོ མམ པིཏརཾ ཤྨཤཱནེ ནིདྷཱཏུཾ གམནཱརྠཾ མཱམ྄ ཨནུམནྱསྭ།
ⅩⅫ ཏཏོ ཡཱིཤུརུཀྟཝཱན྄ མྲྀཏཱ མྲྀཏཱན྄ ཤྨཤཱནེ ནིདདྷཏུ, ཏྭཾ མམ པཤྩཱད྄ ཨཱགཙྪ།
ⅩⅩⅢ ཨནནྟརཾ ཏསྨིན྄ ནཱཝམཱརཱུཌྷེ ཏསྱ ཤིཥྱཱསྟཏྤཤྩཱཏ྄ ཛགྨུཿ།
ⅩⅩⅣ པཤྩཱཏ྄ སཱགརསྱ མདྷྱཾ ཏེཥུ གཏེཥུ ཏཱདྲྀཤཿ པྲབལོ ཛྷཉྦྷྴནིལ ཨུདཏིཥྛཏ྄, ཡེན མཧཱཏརངྒ ཨུཏྠཱཡ ཏརཎིཾ ཚཱདིཏཝཱན྄, ཀིནྟུ ས ནིདྲིཏ ཨཱསཱིཏ྄།
ⅩⅩⅤ ཏདཱ ཤིཥྱཱ ཨཱགཏྱ ཏསྱ ནིདྲཱབྷངྒཾ ཀྲྀཏྭཱ ཀཐཡཱམཱསུཿ, ཧེ པྲབྷོ, ཝཡཾ མྲིཡཱམཧེ, བྷཝཱན྄ ཨསྨཱཀཾ པྲཱཎཱན྄ རཀྵཏུ།
ⅩⅩⅥ ཏདཱ ས ཏཱན྄ ཨུཀྟཝཱན྄, ཧེ ཨལྤཝིཤྭཱསིནོ ཡཱུཡཾ ཀུཏོ ཝིབྷཱིཐ? ཏཏཿ ས ཨུཏྠཱཡ ཝཱཏཾ སཱགརཉྩ ཏརྫཡཱམཱས, ཏཏོ ནིཪྻྭཱཏམབྷཝཏ྄།
ⅩⅩⅦ ཨཔརཾ མནུཛཱ ཝིསྨཡཾ ཝིལོཀྱ ཀཐཡཱམཱསུཿ, ཨཧོ ཝཱཏསརིཏྤཏཱི ཨསྱ ཀིམཱཛྙཱགྲཱཧིཎཽ? ཀཱིདྲྀཤོ྅ཡཾ མཱནཝཿ།
ⅩⅩⅧ ཨནནྟརཾ ས པཱརཾ གཏྭཱ གིདེརཱིཡདེཤམ྄ ཨུཔསྠིཏཝཱན྄; ཏདཱ དྭཽ བྷཱུཏགྲསྟམནུཛཽ ཤྨཤཱནསྠཱནཱད྄ བཧི རྦྷཱུཏྭཱ ཏཾ སཱཀྵཱཏ྄ ཀྲྀཏཝནྟཽ, ཏཱཝེཏཱདྲྀཤཽ པྲཙཎྜཱཝཱསྟཱཾ ཡཏ྄ ཏེན སྠཱནེན ཀོཔི ཡཱཏུཾ ནཱཤཀྣོཏ྄།
ⅩⅩⅨ ཏཱཝུཙཻཿ ཀཐཡཱམཱསཏུཿ, ཧེ ཨཱིཤྭརསྱ སཱུནོ ཡཱིཤོ, ཏྭཡཱ སཱཀམ྄ ཨཱཝཡོཿ ཀཿ སམྦནྡྷཿ? ནིརཱུཔིཏཀཱལཱཏ྄ པྲཱགེཝ ཀིམཱཝཱབྷྱཱཾ ཡཱཏནཱཾ དཱཏུམ྄ ཨཏྲཱགཏོསི?
ⅩⅩⅩ ཏདཱནཱིཾ ཏཱབྷྱཱཾ ཀིཉྩིད྄ དཱུརེ ཝརཱཧཱཎཱམ྄ ཨེཀོ མཧཱཝྲཛོ྅ཙརཏ྄།
ⅩⅩⅪ ཏཏོ བྷཱུཏཽ ཏཽ ཏསྱཱནྟིཀེ ཝིནཱིཡ ཀཐཡཱམཱསཏུཿ, ཡདྱཱཝཱཾ ཏྱཱཛཡསི, ཏརྷི ཝརཱཧཱཎཱཾ མདྷྱེཝྲཛམ྄ ཨཱཝཱཾ པྲེརཡ།
ⅩⅩⅫ ཏདཱ ཡཱིཤུརཝདཏ྄ ཡཱཏཾ, ཨནནྟརཾ ཏཽ ཡདཱ མནུཛཽ ཝིཧཱཡ ཝརཱཧཱན྄ ཨཱཤྲིཏཝནྟཽ, ཏདཱ ཏེ སཪྻྭེ ཝརཱཧཱ ཨུཙྩསྠཱནཱཏ྄ མཧཱཛཝེན དྷཱཝནྟཿ སཱགརཱིཡཏོཡེ མཛྫནྟོ མམྲུཿ།
ⅩⅩⅩⅢ ཏཏོ ཝརཱཧརཀྵཀཱཿ པལཱཡམཱནཱ མདྷྱེནགརཾ ཏཽ བྷཱུཏགྲསྟཽ པྲཏི ཡདྱད྄ ཨགྷཊཏ, ཏཱཿ སཪྻྭཝཱརྟྟཱ ཨཝདན྄།
ⅩⅩⅩⅣ ཏཏོ ནཱགརིཀཱཿ སཪྻྭེ མནུཛཱ ཡཱིཤུཾ སཱཀྵཱཏ྄ ཀརྟྟུཾ བཧིརཱཡཱཏཱཿ ཏཉྩ ཝིལོཀྱ པྲཱརྠཡཱཉྩཀྲིརེ བྷཝཱན྄ ཨསྨཱཀཾ སཱིམཱཏོ ཡཱཏུ།