Ⅴ
Ⅰ ཨཔརཾ ཡུཥྨཱཀཾ མདྷྱེ ཝྱབྷིཙཱརོ ཝིདྱཏེ ས ཙ ཝྱབྷིཙཱརསྟཱདྲྀཤོ ཡད྄ དེཝཔཱུཛཀཱནཱཾ མདྷྱེ྅པི ཏཏྟུལྱོ ན ཝིདྱཏེ ཕལཏོ ཡུཥྨཱཀམེཀོ ཛནོ ཝིམཱཏྲྀགམནཾ ཀྲྀརུཏ ཨིཏི ཝཱརྟྟཱ སཪྻྭཏྲ ཝྱཱཔྟཱ།
Ⅱ ཏཐཱཙ ཡཱུཡཾ དརྤདྷྨཱཏཱ ཨཱདྷྦེ, ཏཏ྄ ཀརྨྨ ཡེན ཀྲྀཏཾ ས ཡཐཱ ཡུཥྨནྨདྷྱཱད྄ དཱུརཱིཀྲིཡཏེ ཏཐཱ ཤོཀོ ཡུཥྨཱབྷི རྣ ཀྲིཡཏེ ཀིམ྄ ཨེཏཏ྄?
Ⅲ ཨཝིདྱམཱནེ མདཱིཡཤརཱིརེ མམཱཏྨཱ ཡུཥྨནྨདྷྱེ ཝིདྱཏེ ཨཏོ྅ཧཾ ཝིདྱམཱན ཨིཝ ཏཏྐརྨྨཀཱརིཎོ ཝིཙཱརཾ ནིཤྩིཏཝཱན྄,
Ⅳ ཨསྨཏྤྲབྷོ ཪྻཱིཤུཁྲཱིཥྚསྱ ནཱམྣཱ ཡུཥྨཱཀཾ མདཱིཡཱཏྨནཤྩ མིལནེ ཛཱཏེ ྅སྨཏྤྲབྷོ ཪྻཱིཤུཁྲཱིཥྚསྱ ཤཀྟེཿ སཱཧཱཡྻེན
Ⅴ ས ནརཿ ཤརཱིརནཱཤཱརྠམསྨཱབྷིཿ ཤཡཏཱནོ ཧསྟེ སམརྤཡིཏཝྱསྟཏོ྅སྨཱཀཾ པྲབྷོ ཪྻཱིཤོ རྡིཝསེ ཏསྱཱཏྨཱ རཀྵཱཾ གནྟུཾ ཤཀྵྱཏི།
Ⅵ ཡུཥྨཱཀཾ དརྤོ ན བྷདྲཱཡ ཡཱུཡཾ ཀིམེཏནྣ ཛཱནཱིཐ, ཡཐཱ, ཝིཀཱརཿ ཀྲྀཏྶྣཤཀྟཱུནཱཾ སྭལྤཀིཎྭེན ཛཱཡཏེ།
Ⅶ ཡཱུཡཾ ཡཏ྄ ནཝཱིནཤཀྟུསྭརཱུཔཱ བྷཝེཏ ཏདརྠཾ པུརཱཏནཾ ཀིཎྭམ྄ ཨཝམཱརྫྫཏ ཡཏོ ཡུཥྨཱབྷིཿ ཀིཎྭཤཱུནྱཻ རྦྷཝིཏཝྱཾ། ཨཔརམ྄ ཨསྨཱཀཾ ནིསྟཱརོཏྶཝཱིཡམེཥཤཱཝཀོ ཡཿ ཁྲཱིཥྚཿ སོ྅སྨདརྠཾ བལཱིཀྲྀཏོ ྅བྷཝཏ྄།
Ⅷ ཨཏཿ པུརཱཏནཀིཎྭེནཱརྠཏོ དུཥྚཏཱཛིགྷཱཾསཱརཱུཔེཎ ཀིཎྭེན ཏནྣཧི ཀིནྟུ སཱརལྱསཏྱཏྭརཱུཔཡཱ ཀིཎྭཤཱུནྱཏཡཱསྨཱབྷིརུཏྶཝཿ ཀརྟྟཝྱཿ།
Ⅸ ཝྱཱབྷིཙཱརིཎཱཾ སཾསརྒོ ཡུཥྨཱབྷི ཪྻིཧཱཏཝྱ ཨིཏི མཡཱ པཏྲེ ལིཁིཏཾ།
Ⅹ ཀིནྟྭཻཧིཀལོཀཱནཱཾ མདྷྱེ ཡེ ཝྱབྷིཙཱརིཎོ ལོབྷིན ཨུཔདྲཱཝིཎོ དེཝཔཱུཛཀཱ ཝཱ ཏེཥཱཾ སཾསརྒཿ སཪྻྭཐཱ ཝིཧཱཏཝྱ ཨིཏི ནཧི, ཝིཧཱཏཝྱེ སཏི ཡུཥྨཱབྷི རྫགཏོ ནིརྒནྟཝྱམེཝ།
Ⅺ ཀིནྟུ བྷྲཱཏྲྀཏྭེན ཝིཁྱཱཏཿ ཀཤྩིཛྫནོ ཡདི ཝྱབྷིཙཱརཱི ལོབྷཱི དེཝཔཱུཛཀོ ནིནྡཀོ མདྱཔ ཨུཔདྲཱཝཱི ཝཱ བྷཝེཏ྄ ཏརྷི ཏཱདྲྀཤེན མཱནཝེན སཧ བྷོཛནཔཱནེ྅པི ཡུཥྨཱབྷི རྣ ཀརྟྟཝྱེ ཨིཏྱདྷུནཱ མཡཱ ལིཁིཏཾ།
Ⅻ སམཱཛབཧིཿསྠིཏཱནཱཾ ལོཀཱནཱཾ ཝིཙཱརཀརཎེ མམ ཀོ྅དྷིཀཱརཿ? ཀིནྟུ ཏདནྟརྒཏཱནཱཾ ཝིཙཱརཎཾ ཡུཥྨཱབྷིཿ ཀིཾ ན ཀརྟྟཝྱཾ བྷཝེཏ྄?
ⅩⅢ བཧིཿསྠཱནཱཾ ཏུ ཝིཙཱར ཨཱིཤྭརེཎ ཀཱརིཥྱཏེ། ཨཏོ ཡུཥྨཱབྷིཿ ས པཱཏཀཱི སྭམདྷྱཱད྄ བཧིཥྐྲིཡཏཱཾ།